cyanic-selkie/wikianc huggingface dataset:
Ftv
FTV adalah sebuah telefilem yang pernah disiarkan di SCTV dari 1 Ogos 2000 hingga 31 Disember 2003. FTV merupakan singkatan kepada "Filem Televisyen".
Loteri
Sesetengah negara mengharamkan loteri, sementara selebihnya membenarkannya sehingga ada kalanya menganjurkan loteri kebangsaan atau negeri. Pada awal abad ke-20, kebanyakan bentuk perjudian diharamkan di kebanyakan negara, termasuklah Amerika Syarikat serta kebanyakan negara Eropah sehinggalah selepas Perang Dunia Kedua. Pada tahun 1960an kasino-kasino mula dibina di serata dunia sebagai satu cara untuk meningkatkan pendapatan negara sebagai tambahan kepada cukai biasa.
Loteri didatangkan dalam pelbagai format. Contohnya, hadiah yang ditawarkan boleh jadi wang tunai atau barangan tetap. Dalam format ini, terdapat risiko yang perlu ditanggung penganjur jika jualan tiket tidak mencukupi. Format yang lebih lazim ialah wang hadiah biasanya mengikut peratusan tertentu daripada jualan tiket. Contohnya, format pertaruhan "50–50" memerlukan penganjur membayar hadiah wang yang merupakan 50% daripada jualan tiket. Kebanyakan loteri di Malaysia membenarkan pembeli memilih sendiri nombor tiket (sekaligus membawa kepada gelaran nombor ekor), menyebabkan kebarangkalian untuk mempunyai lebih daripada seorang pemenang.
Kekurangan
Terdapat masalah yang sering dikaitkan dengan perjudian loteri atau nombor ekor. Pemenang biasanya tidak diumumkan secara terbuka bagi mengelak risiko keselamatan seperti penculikan. Sebagai mana aktiviti perjudian yang lain, pemenang loteri biasanya akan ketagih bermain nombor ekor walaupun sudah menang kononnya untuk meraih wang hadiah yang lebih banyak sehingga ada kalanya sanggup berhutang dengan Ah Long serta menyebabkan rumah tangga menjadi porak-peranda.
Selain itu, bermain loteri dan judi nombor ekor adalah haram di sisi agama Islam sebagaimana bentuk perjudian lain, dan peringatan tersebut juga jelas tertera pada tiket loteri. Oleh itu, wang hasil daripada memenangi loteri juga adalah haram serta tidak boleh digunakan untuk disedekahkan atau didermakan kepada orang lain. Namun demikian, masih ramai di kalangan orang Melayu beragama Islam yang mengunjungi premis nombor ekor. Sehubungan dengan itu, kerajaan negeri Kelantan yang diperintah Parti Islam Se-Malaysia (PAS) bertindak mengharamkan segala aktiviti loteri serta menutup premis jualan loteri.
Ada juga di antara kaki judi nombor ekor yang sanggup melakukan perkara syirik seperti memuja kubur kononnya demi mendapatkan nombor ekor yang dikatakan akan mengena. Perkara untuk memenangkan loteri tersebut disahkan syirik serta bercanggah dengan ajaran Islam.
Amerika Syarikat
Di Amerika Syarikat, loteri dijalankan di peringkat negeri. Terdapat 45 negeri dan 3 wilayah yang mengendalikan loteri negeri, dan hampir semua menjadi ahli konsortium yang mengendalikan permainan serantau, termasuk dua permainan hampir kebangsaan, iaitu Mega Millions dan Powerball. Pada November 2022, Powerball mencatat rekod sebagai jackpot loteri terbesar dalam sejarah Amerika Syarikat dengan jackpot anggaran bernilai US$2 bilion pada tarikh undian 8 November 2022.
Sebelum wujudnya loteri yang sah, terdapat "numbers game" yang beroperasi secara bawah tanah pada abad ke-19. Permainan ini dijalankan di "kedai Policy" di mana penjudi memilih nombor. Pada tahun 1875, sebuah laporan oleh jawatankuasa pilih Majlis Negeri New York menyebut bahawa "perjudian dalam bentuk terendah, terburuk... [yang] wujud di bandar New York ialah apa yang dikenali sebagai permainan policy". Permainan ini juga popular di kalangan komuniti Itali yang dikenali sebagai loteri Itali, manakala di kalangan komuniti Cuba ia dikenali sebagai bolita ("bola kecil"). Pada awal abad ke-20, permainan ini dikaitkan dengan komuniti miskin dan dapat dimainkan dengan hanya $0.01. Kelebihan permainan ini kepada penjudi berpendapatan rendah dan golongan pekerja adalah kebolehan untuk bertaruh dengan jumlah wang yang kecil serta kemudahan pengepung memberikan kredit kepada penjudi. Pemenang permainan policy juga dapat mengelakkan pembayaran cukai pendapatan. Setiap bank policy menawarkan kadar yang berbeza, namun bayaran sebanyak 600 hingga 1 adalah biasa. Mengingatkan peluang untuk menang hanya 1000:1, keuntungan yang dijangka bagi penjenayah adalah sangat besar.
Loteri negeri yang dijalankan oleh kerajaan Amerika Syarikat yang moden pertama adalah di Puerto Rico pada tahun 1934, diikuti oleh New Hampshire pada tahun 1964.
Pada tahun 2018, Ohio menjadi salah satu negeri pertama yang menawarkan pilihan loteri dalam talian kepada orang ramai. Teknologi yang dibangunkan oleh Linq3 membolehkan pemain membeli tiket loteri menggunakan telefon pintar mereka.
India
Di India, terdapat banyak loteri. Semua loteri dijalankan oleh kerajaan negeri, tetapi hanya 13 daripada 28 negeri di India yang membenarkannya. Kerajaan Negeri Kerala adalah peneraju dalam loteri India dan mereka memulakan jabatan loteri pada tahun 1967 selepas larangan loteri swasta di seluruh negara.
Kerala State Lotteries telah menjadi inspirasi kepada negeri-negeri India lain yang telah memulakan loteri mereka sendiri. Pada masa ini, loteri tersedia di Kerala, Goa, Maharashtra, Madhya Pradesh, Punjab, West Bengal, Assam, Arunachal Pradesh, Meghalaya, Manipur, Sikkim, Nagaland, dan Mizoram.
Larangan umum terhadap loteri di negeri-negeri lain tidak memberikan kesan yang berkesan kerana beberapa pembekal loteri membenarkan rakyat India bermain loteri dalam talian. Pemain India boleh memainkan loteri dari seluruh dunia berkat agen dan penjaga buku loteri dalam talian. Sesetengah negeri telah cuba melawan ini dengan pelbagai tindakan. Kerajaan Negeri Tamil Nadu memutuskan untuk melarang GooglePay kerana ia membenarkan pembayaran kepada loteri dalam talian dan memberikan pengguna di India kad calar sebagai ganjaran.
Loteri di India memberikan dorongan ekonomi yang besar kepada negeri-negeri yang menyediakannya. Pada tahun kewangan 2017–2018, Kerala mengutip GST bernilai Rs 908 crore dan pendapatan negeri sebanyak Rs 1,691 crore.
Vietnam
Di Vietnam, terdapat dua jenis loteri: loteri tradisional yang dijalankan mengikut skala provinsi, dan loteri elektronik seperti Vietlott. Kementerian Kewangan mengawasi syarikat-syarikat loteri negeri, dan syarikat-syarikat loteri ini mengadakan cabutan loteri dan memberikan hadiah kepada pemenang.
Selain daripada loteri, terdapat juga permainan pertaruhan yang melibatkan nombor, iaitu bentuk loteri haram yang dijalankan oleh masyarakat. Permainan ini menggunakan hasil cabutan jackpot loteri tradisional sebagai keputusan kemenangan hadiah. Di Hanoi, sistem agen permainan pertaruhan telah berkembang bersama kedai loteri tradisional dan gerai teh ais, dan beroperasi secara terbuka. Selain itu, beberapa pemain telah beralih ke pertaruhan dalam talian.
Menurut syarikat loteri tradisional, pendapatan daripada loteri tradisional semakin menurun kerana tidak dapat bersaing dengan Vietlott dan permainan pertaruhan.
Dalam budaya popular
Filem Ngangkung terbitan Metrowealth Movies Production pada tahun 2010 mengisahkan amalan memuja kubur oleh sekumpulan tiga sahabat yang taksub bermain nombor ekor sehingga mengabaikan keluarga. Filem tersebut menjadi filem yang mencatatkan kutipan pecah panggung tertinggi pada tahun 2010 dengan kutipan kasar RM8.15 juta sepanjang lima minggu tayangannya.
Calvados
Calvados ialah jabatan di barat laut Perancis.
Gebsattel
Gebsattel merupakan sebuah kota terletak di munisipaliti Ansbach, Bavaria, Jerman.
Kampung Buntong 3 Tambahan
.
Poskod
Poskod yang digunakan di Kampung Buntong 3 Tambahan, Ipoh, Perak ialah 30100.
Tapa Aog, Lolayan, Bolaang Mongondow
Tapa Aog merupakan sebuah desa yang terletak di kecamatan Lolayan, Bolaang Mongondow, Sulawesi Utara, Indonesia.
Park Seo-joon
Park Seo-joon (lahir Park Yong-gyu pada 16 Disember 1988) ialah seorang pelakon lelaki Korea Selatan. Beliau terkenal dengan wataknya di dalam drama televisyen Kill Me, Heal Me (2015), She Was Pretty (2015), Hwarang: The Poet Warrior Youth (2016–2017), Fight For My Way (2017), dan What's Wrong with Secretary Kim (2018), serta filem Midnight Runners (2017).
Buya Hamka (filem)
Buya Hamka ialah filem drama biografi Indonesia 2023 yang diarahkan oleh Fajar Bustomi dan dibintangi oleh Vino Bastian sebagai Hamka. Filem ini menampilkan barisan pelakon seperti Laudya Cynthia Bella, Donny Damara, Desy Ratnasari dan Ben Kasyafani.
Rancangan pembuatan filem Buya Hamka terbit pada 2015 dalam mesyuarat antara Ketua Majelis Ulama Indonesia (MUI) Din Syamsuddin dengan Ir. Chand Parwez Servia. Pengeluarannya dilakukan oleh Falcon Pictures dan Starvision Plus bersama dengan MUI selaku penasihat pembuatan filem.
Buya Hamka Vol. II yang menjadi sekuel bagi bahagian pertama filem akan ditayangkan pada Aidil Adha 2023.
Sinopsis
Hamka menjadi ketua Muhammadiyah di Makassar, dan berjaya memberikan kemajuan pesat terhadap pertubuhan tersebut. Hamka juga mula menulis sastera akhbar dan ceritanya disukai para pembaca. Hamka dan keluarganya kemudian pindah ke Medan ketika Hamka diangkat menjadi pemimpin redaksi majalah Panduan Masyarakat. Kedudukan ini membuat Hamka mula bercanggah dengan pihak penjajah Jepun sehingga perlu ditutup kerana dianggap berbahaya. Kehidupan keluarga Hamka pun tergoncang ketika salah satu anak mereka meninggal kerana sakit. Usaha-usaha Hamka untuk melakukan pendekatan dengan pihak Jepun malah dianggap sebagai pensubahat dan dimusuhi sehingga Hamka diminta untuk berundur dari jawatannya sebagai ketua Muhammadiyah.
Praproduksi
kanan|thumb|239x239px|[[Hamka]] Idea pembuatan filem mengenai Hamka pertama kali digagas oleh Majelis Ulama Indonesia (MUI) pada 2014 semasa Din Syamsuddin berkhidmat sebagai Ketua MUI. Gagasan MUI terungkap ke awam dalam pemberitaan Republika pada Mac 2014. Disebutkan, MUI telah bertemu dengan keluarga Hamka dan menyampaikan rancangan pembuatan filem. MUI berperanan sebagai pemilik idea serta terlibat dalam merancang, membentuk pasukan, mencari penerbit yang layak, mencari penaja, pelabur, dan pengarah.
Pada 4 November 2014, Din menawar kepada Chand Parwez, penerbit Starvision Plus untuk membuat filem tentang Hamka. Membalas tawaran MUI, Chand Parwez menghadiri mesyuarat di Pejabat MUI. Pada 6 Januari 2015, MUI dan Starvision menandatangani memorandum kesefahaman. Chand Parwez mengatakan untuk pemilihan judul mahupun kru filem, Starvision akan berbincang dengan MUI sebagai penasihat pembuatan filem. Menurutnya, ini merupakan filem Indonesia pertama di mana rumah pengeluarannya bekerja sama dengan MUI.
Chand memberi tugas penulisan kepada Alim Sudio yang dikenal sebagai penulsi bagi filem Syurga yang Tak Dirindukan, Ayat-Ayat Cinta 2 dan Guru Ngaji. Menurut Chand, pengerjaan skrip perlu disemak berkali-kali kerana dirasa belum cocok. Naskah filem Buya Hamka menghabiskan masa penggarapan selama tiga tahun dengan keseluruhan 12 rancangan skrip. Alim Sudio mengatakan, masa tersebut merupakan tempoh terlama beliau merancang senario filem. Dalam skripnya, Alim merangkum kecintaan Hamka "yang amat sangat besar terhadap Indonesia, terhadap Islam, terhadap keluarga, dan terhadap kemanusiaan".
Pada 2016, keluarga Hamka telah menandatangani dan menyerahkan surat kuasa untuk membuat filem Buya Hamka. Pada 17 November 2016, putera Hamka, Afif menyerahkan surat kuasa dari keluarga kepada MUI.
Pemilihan pelakon
Senarai pelakon siri filem Buya Hamka diumumkan secara serentak ke awam dalam sidang media pada 25 Mac 2019 di Pejabat Falcon Pictures, Duren Tiga, Jakarta Selatan. Watak utama dalam filem, iaitu Hamka, dilakonkan oleh Vino G. Bastian. Vino mengaku sudah menerima tawaran lakonan pada 2017, tetapi semasa itu, dirinya sudah menerima tawaran bagi Chrisye. Agar boleh mendalami watak Hamka, Vino tidak mengambil tawaran filem selepas menyelesaikan penggambaran Wiro Sableng. Beliau bertemu keluarga Hamka dan melepasi proses pemilihan. Dalam penyelidikan lakonan, beliau membaca karya Hamka seperti Di Bawah Lindungan Ka'bah dan Tenggelamnya Kapal Van der Wijck.
Laudya Cynthia Bella menjadi pelakon bagi Sitti Raham, isteri Hamka. Menurut Bella, watak Sitti Raham ialah seorang "pemberi, penyayang, dan kuat". Filem ini menyoroti keadaan sukar dan perjuangan Sitti Raham ketika Hamka diasingkan pada zaman Soekarno. Mengulas skrip dialog, Bella mengaku "sangat dihargai" kerana di setiap adegannya "tidak terdapat sentuhan dengan lawan jenis".
Dalam filem Buya Hamka, salah satu cabaran yang perlu dihadapi Vino dan Bella ialah bahasa; Vino perlu berdialog dalam bahasa Arab. Dengan itu, Vino belajar bahasa itu selama dua bulan. Sementara itu, Bella juga perlu fasih berbahasa Minang. "Kalau bahasa dihapal mudah yah, tapi ini bahasa dibuat dialog sukar. Untuk jadi rasa ke hati itu perlu connect, itu perlu masa yang panjang dan perlu masa yang banyak," katanya. Bella mengaku menjalani latihan lakonan selama 23 hari.
Desy Ratnasari persembahan sebagai ibu Hamka, Safiyah, dan Donny Damara berperanan sebagai si ayah, Abdul Karim Amrullah. Desy Ratnasari diketahui kali terakhir berlakon dalam filem penuh adalah dalam Kun Fayakuun pada 2008, dan setelahnya, lebih sering persembahan dalam beberapa judul filem televisyen (FTV). Selain itu, filem Buya Hamka didukung oleh barisan pelakon seperti Ayudia Bing Slamet, Mawar de Jongh, Mellya Baskarani, Ben Kasyafani, Verdi Solaiman, Rifnu Wikana, Rey Bong, Marthino Lio, Alfie Alfandy, Yoga Pratama, Ayu Laksmi, Wafda Saifan dan Ade Firman.
Penggambaran
Penggambaran utama filem Buya Hamka telah bermula pada April 2019 di beberapa bandar dan daerah Indonesia, termasuk kampung halaman Hamka. Di Sumatera Barat, lokasi pengambilan gambar dilakukan di Tasik Maninjau, Lembah Harau, Bukik Takuruang dan Bukik Bulek. Selain Indonesia, penggambaran turut dibuat di Kaherah, Mesir dengan melibatkan pelajar-pelajar di sana. Rancangan penggambaran dikatakan selesai pada 15 Julai 2019. Filem Buya Hamka menghabiskan anggaran sebesar 70 bilion rupiah.
Tayangan
Filem Buya Hamka dibagi menjadi tiga bahagian berdurasi 7 jam, dengan Buya Hamka Vol. I ditayangkan pada 20 April 2023.
Qarabucaq (town, Kurdamir)
Qarabucaq town merupakan sebuah kampung yang terletak di daerah Kurdamir, Azerbaijan.
Rio Negro
Rio Negro ialah anak sungai kiri yang paling besar di Sungai Amazon, sungai paya yang paling besar di dunia, dan antara 10 sungai yang mempunyai purata pelepasan yang paling tinggi di dunia.
Rio Negro berpunca dari Jabatan Guainia di Colombia, dan sungai di sana dikenali sebagai Sungai Guainia. . Sungai ini bersambungan ke arah tenggara dan merentasi bandar San Carlos de Rio Negro di Venezuela yang merupakan kawasan kediaman yang paling besar di sungai tersebut, dan sungai ini juga merentasi San Felipe di Colombia. Selepas Sungai Marié mengalir ke Rio Negro, sungai ini bersambungan ke arah timur dan menghasilkan banyak pulau besar dan menjadi sangat lebar di beberapa tempat. Sungai ini dinamakan oleh pengembara Sepanyol, Francisco de Orellana, yang menemuinya untuk kali pertama pada tahun 1541. Walaupun namanya Rio Negro bermakna Sungai Hitam, warna airnya menyerupai teh pekat, seperti sungai paya biasa.
Guilvinec
Guilvinec ialah komun di jabatan Finistère di Brittany barat-laut Perancis.
Tungoi I, Lolayan, Bolaang Mongondow
Tungoi I merupakan sebuah desa yang terletak di kecamatan Lolayan, Bolaang Mongondow, Sulawesi Utara, Indonesia.
Aridagawa, Wakayama
Aridagawa, Wakayama merupakan sebuah pekan yang terletak di wilayah Wakayama negara Jepun.
Kampung Besar
Kampung Besar boleh merujuk pada beberapa perkara, antaranya adalah:-
Fan service
Fan service (ファンサービス), kadangkala ditulis menggunakan satu perkataan sahaja, fanservice, merupakan suatu istilah yang kurang jelas yang mana sebahagian besarnya digunakan untuk media visual Jepun, seringkali dalam 'fandom' anime, untuk merujuk kepada unsur-unsur dalam sebuah cerita yang tidak membawa sebarang makna atau kepentingan kepada penceritaannya dan direka sebagai bahan ketawa atau untuk menerujakan para penonton dengan kandungan-kandungan seksual. Istilah ini kadang-kala juga dirujuk di Jepun sebagai service cut (サービスカット) atau hanya sebagai service (サービス). Istilah ini juga boleh digunakan lebih umum lagi sebagai sesuatu yang dilakukan sekadar untuk memuaskan hati para peminat.
Gerolfingen
Gerolfingen merupakan sebuah kota terletak di munisipaliti Ansbach, Bavaria, Jerman.
Tolombeh-ye Morteza Khan
Tolombeh-ye Morteza Khan merupakan sebuah kawasan yang terletak di Iran.
Wargaasih
Wargaasih merupakan sebuah desa yang terletak dalam (daerah) kecamatan Kadupandak, Kabupaten Cianjur, Provinsi Jawa Barat, Indonesia.
Poskod
Poskod yang digunakan di Wargaasih adalah 43268. Terdapat buah desa di dalam daerah kecamatan Kadupandak.
Cantal
thumb|250px|Lavigerie Cantal (Cantal, Cantau, Chantal, Chantau) ialah jabatan di tengah selatan Perancis dinamakan bersempena banjaran Cantal.
Yossi Benayoun
Yossi Shai Benayoun (, lahir 5 Mei 1980) merupakan seorang pesara pemain bola sepak profesional Israel yang terakhir bermain untuk kelab Beitar Jerusalem dan pernah menjadi ketua pasukan kebangsaan Israel. Benayoun kini memegang jawatan sebagai pengarah sukan untuk kelab Beitar Jerusalem. Beliau bermain sebagai pemain tengah menyerang dan sering menduduki ruang tepat di belakang penyerang. Dilahirkan di Dimona, beliau kadang-kadang digelar "The Diamond dari Dimona" di Israel.
Benayoun bermain untuk Hapoel Be'er Sheva dan Maccabi Haifa sebelum berpindah ke Racing de Santander di Sepanyol. Tiga tahun kemudian, beliau berpindah ke Liga Perdana Inggeris dengan bermain untuk West Ham United sebelum menyertai Liverpool. Pada tahun 2010, beliau menyertai Chelsea, di mana beliau jarang dimainkan. Sejak itu, Benayoun dipinjamkan ke Arsenal dan kembali ke West Ham United, namun beliau tetap memenangi Liga Europa UEFA musim 2012–13 bersama Chelsea. Setelah itu, beliau dibebaskan oleh kelab dan menghabiskan satu musim di Liga Kejohanan Bola Sepak Inggeris bersama Queens Park Rangers sebelum kembali ke Maccabi Haifa.
Benayoun mewakili pasukan kebangsaan Israel selama dua puluh tahun bermula dari tahun 1998 hingga 2018. Benayoun juga merupakan pemain yang paling banyak mewakili pasukan kebangsaan Israel iaitu sebanyak 102 penampilan dan turut mencipta rekod sebagai penjaring kedua terbanyak dengan menghasilkan 24 jaringan gol antarabangsa.
Kehidupan awal
Yosef Benayoun dilahirkan di Dimona, Israel, dari keluarga keturunan Yahudi Sephardik (Maghribi-Yahudi). Ayahnya, Dudu Benayoun adalah pemain bola sepak yang pernah bermain untuk Hapoel Dimona.
Kerjaya belia
Jason Burt dari The Independent melaporkan bahawa bakat Benayoun telah dilihat pada usia sembilan tahun. Pada usia 11 tahun, beliau dilabel seorang genius kerana bakatnya bermain bola, dan pada usia 13 tahun, wajahnya muncul di muka hadapan majalah Israel. Benayoun mula bermain bersama Hapoel Be'er Sheva. Beliau juga melakukan perjalanan pergi balik sejauh 60 km dengan ayahnya untuk mengikuti latihan bola sepak.
Ketika berusia 15 tahun, Ajax mengundang Benayoun dan keluarganya ke Belanda. Menjelang ulang tahunnya yang ke-16, beliau adalah penjaring dan pemain terbaik pasukan belia Ajax, dan Ajax sewajarnya menawarkan kontrak profesional selama empat tahun kepada Benayoun. Namun, Benayoun dan keluarganya merasa sukar untuk menyesuaikan diri semasa berada di Amsterdam, dan mereka kembali ke Israel setelah lapan bulan.
Hapoel Be'er Sheva
Pada usia 16 tahun, Benayoun dinaikkan pangkat menjadi pasukan senior Hapoel Be'er Sheva untuk kempen Liga Leumit musim 1997-1998. Namun, beliau tidak dapat membantu kelab tersebut untuk kekal ke Liga tersebut setelah diturunkan ke divisyen kedua Liga Israel. Pada perlawanan terakhir musim tersebut menentang Maccabi Haifa, Benayoun mendapat sepakan penalti pada minit ke-90. Penjaga gol Haifa, Nir Davidovich telah menyelamatkan rembatannya tetapi Benayoun telah bangkit semula untuk menjaringkan gol kemenangan kepada pasukannya. Namun, kemenangan tersebut tidak mencukupi untuk kekal ke Liga Utama dan pasukannya telah diturunkan. Beberapa saat selepas menjaringkan gol, sambil meraikan kemenangan dan menganggapnya sebagai gol bertahan liga, Benayoun mendapat tahu mengenai penyingkiran tersebut dan menangis. Benayoun selesai sebagai pencetak gol keempat bersama liga musim tersebut, dengan 15 gol dalam 25 penampilan.
Maccabi Haifa
Selepas musim itu, Benayoun berpindah ke Maccabi Haifa dalam perjanjian yang ditandatangani oleh Ya'akov Shahar (presiden Maccabi Haifa) dan Eli Zino (bekas presiden Be'er Sheva), dan dipersetujui bahawa kedua-dua kelab akan berkongsi keuntungan dari penjualan Benayoun ke kelab Eropah.
Benayoun juga menjaringkan 16 gol dalam 29 perlawanan untuk Maccabi Haifa dalam kempen Liga Leumit musim 1998-99, dan menamatkan musim sebagai pencetak gol kelapan utama untuk pasukannya.
Pada tahun 1999, beliau berhadapan dengan pengurusnya Eli Cohen, ketika Benayoun didakwa enggan diganti semasa pertandingan. Sejak itu, Kejadian tersebut menyebabkan kelab tersebut mengalami bulan yang sukar dalam liga dan akhirnya Cohen meletakkan jawatan. Dalam Liga Perdana Israel pertama kali pada tahun 1999 hingga 2000, (liga ini menggantikan Liga Leumit yang kemudian menjadi peringkat kedua liga bola sepak kelab Israel) Benayoun menjaringkan 19 gol dalam 38 perlawanan untuk Maccabi Haifa dan sekaligus merupakan pencetak gol ketiga tertinggi liga.
Pada musim 2000–01 di bawah bimbingan Avram Grant, Benayoun memimpin Maccabi Haifa ke kejuaraan pertama setelah penantian tujuh tahun dan terpilih sebagai Pemain Paling Berharga musim tersebut, setelah mengumpulkan 13 gol dalam 37 perlawanan. Musim berikutnya telah berjaya meletakkannya sebagai penjaring gol keenam tertinggi liga.
Musim berikutnya, Benayoun membantu Maccabi Haifa memenangi kejuaraan lain, walaupun mengalami kecederaan pada awal musim. Ketika kembali bermain, beliau bersama dengan Đovani Roso, Raimondas Žutautas, dan Yakubu untuk memenangi kejuaraan. Pada musim terakhirnya bersama Maccabi Haifa, Benayoun menjaringkan 7 gol dalam 33 perlawanan. Secara keseluruhan, Benayoun membuat 130 penampilan dan menjaringkan 55 gol untuk Maccabi Haifa.
Racing de Santander
Pada tahun 2002, Benayoun berpindah ke kelab Racing de Santander di La Liga, Sepanyol dengan menjaringkan lima gol dalam 31 perlawanan musim pertamanya (2002-03 La Liga), tujuh gol dalam 35 perlawanan kedua (La Liga 2003-04), dan sembilan gol di 35 perlawanan ketiganya (2004-05 La Liga), yang terakhir termasuk hatrik menentang Deportivo La Coruña dalam kemenangan 4-1.
Kampung Belakang Kilang
Kampung Belakang Kilang merupakan sebuah kampung yang terletak di Kuala Perlis, dalam negeri Perlis Indera Kayangan, iaitu negeri paling utara di Malaysia, dan yang bersempadan dengan negara Thailand. Negeri Perlis merupakan sebuah negeri yang terkenal sebagai sebuah negeri pertanian yang maju di Malaysia, terutamanya sebagai pengeluar mempelam Harum Manis, selain mempelam jenis Mas Indera, Mas Muda, Chok Anan dan Sala. Makanan tradisi istimewanya yang lain adalah laksa Perlis.
Yossi Benayoun
Racing de Santander
Secara keseluruhan, beliau membuat 101 penampilan untuk Racing de Santander dengan menjaringkan 21 gol.
Racing de Santander memilih untuk tunai terhadap Benayoun dengan menjualnya kepada ejennya Pini Zahavi dan Ronen Katsav dengan harga berjumlah €3.5 juta. Benayoun menolak perpindahan €5 juta ke CSKA Moscow kerana lebih suka berpindah ke England atau kekal di Sepanyol. Oleh itu, perpindahan yang dikaitkan telah mencetus minat banyak kelab seperti Newcastle United, Tottenham Hotspur, Liverpool, Bolton Wanderers, Real Sociedad, dan Deportivo La Coruña untuk mendapatkan khidmat Benayoun.
West Ham United
Pasukan Liga Perdana Inggeris yang baru dipromosikan, West Ham United telah selesai menandatangani Benayoun pada Julai 2005 dengan bayaran berjumlah £2.5 juta dan Benayoun juga menandatangani perjanjian kontrak selama empat tahun. Pengurus West Ham United pada ketika itu, Alan Pardew telah memuji perjanjian kontrak tersebut dengan menyebut kemampuan Benayoun untuk "membuka hati menyertai kelab tersebut yang masih berada jauh dibawah", sementara Benayoun mengungkapkan kegembiraannya ketika berpeluang bermain di Liga Perdana Inggeris bersama West Ham United.
Benayoun membuat penampilan pertama buat West Ham United pada hari pembukaan musim 2005-06 (13 Ogos 2005 menentang Blackburn Rovers) dalam kemenangan West Ham United 3-1. Belaiu terus menjaringkan gol pertamanya untuk kelab ketika menjaringkan gol terakhir dalam kemenangan 4-0 ke atas Aston Villa pada 12 September 2005.
Pada bulan Mei 2006, Benayoun bermain di perlawanan akhir Piala FA Inggeris 2006 untuk West Ham United menentang Liverpool di Cardiff. Perlawanan tersebut menyaksikan West Ham United tewas menerusi penalti setelah seri 3-3. Benayoun menjaringkan lima gol dalam 34 perlawanan liga pada musim pertamanya di West Ham United dan tiga gol dalam 29 penampilan pada musim keduanya. Permainan terakhirnya untuk West Ham United adalah kemenangan 1-0 menentang Manchester United di Old Trafford pada 13 Mei 2007, permainan di mana West Ham United mengelakkan penyingkiran berikutan satu gol dari Carlos Tevez.
Liverpool
thumb|upright|left|Benayoun melakukan pemanasan buat pasukan [[Liverpool F.C.|Liverpool pada tahun 2009.]]
Benayoun berpindah ke Liverpool dalam keadaan kontroversial. Beliau secara lisan telah menyetujui perjanjian empat tahun baru dengan West Ham United pada Mei 2007, hanya untuk mengembalikan perjanjian tersebut dalam usaha untuk berpindah ke Liverpool. Kontroversi meningkat pada 10 Julai ketika media Israel melaporkan bahawa ejen Benayoun, Ronen Katsav, telah menyetujui perjanjian dengan Liverpool yang bermaksud Benayoun mengambil gaji yang lebih rendah daripada £50,000 seminggu yang ditawarkan oleh West Ham pada bulan Mei. Pada 12 Julai, Liverpool melaporkan di laman web rasmi mereka bahawa Yossi Benayoun telah menyelesaikan perjanjian berjumlah £5 juta dengan beliau menandatangani kontrak selama empat tahun.
Benayoun diperkenalkan sebagai pemain Liverpool bersama Ryan Babel pada 13 Julai, dan diberi jersi nombor 11. Beliau membuat permulaan kompetitif pertamanya untuk Liverpool menentang Toulouse pada perlawanan pertama dalam pusingan ke-3 kelayakan Liga Juara-Juara UEFA. Gol pertamanya buat Liverpool datang pada 25 September 2007 ketika beliau menjaringkan gol menentang Reading di Piala Liga Bola Sepak Inggeris dengan usaha solonya menghasilkan gol yang cantik. Beliau juga menjaringkan hatrik kedua menentang Havant & Waterlooville dalam kejohanan Piala FA Inggeris. Pada 7 November 2007, Benayoun menjaringkan hatrik dalam kemenangan besar Liverpool 8-0 menentang Besiktas semasa kejohanan Liga Juara-Juara UEFA di peringkat kumpulan. Benayoun mengakhiri musim pertama yang berjaya setelah bermain 48 permainan dengan menjaringkan 11 gol, termasuklah empat gol liga menentang Wigan Athletic, Portsmouth, Aston Villa, dan Birmingham City.
Senarai rencana matematik (S)
T
Segiempat sama ajaib  -- Sejarah matematik  -- Sistem angka perduaan  --
Yossi Benayoun
Liverpool
Walau bagaimanapun, prestasi beliau tidak cukup untuk mengelakkan khabar angin pemindahan pada musim panas tahun 2008. Ini menyebabkan Benayoun secara terbuka mengumumkan niatnya untuk tinggal dengan mengatakan: "Liverpool baik kepada saya dan jelas sekali saya mahu kekal serta kelab ini juga menginginkan saya". Beliau diberi jersi nombor 15 iaitu pilihannya (yang digunakan oleh Peter Crouch pada musim 2007-08 tetapi dikosongkan ketika beliau pindah ke Portsmouth) untuk musim 2008-09. Benayoun telah memakai jersi nombor 11 pada musim pertamanya di kelab, tetapi beralih ke nombor kegemarannya iaitu 15 (nombor yang beliau pakai semasa bermain di kelab Hapoel Be'er Sheva, Maccabi Haifa, Racing de Santander, West Ham United dan Israel).
Pada 6 Disember 2008, Benayoun menjaringkan gol pertamanya musim 2008-09 dalam kemenangan Liverpool 3-1 ke atas Blackburn.
Pada 25 Februari 2009, Benayoun menjaringkan gol tandukan daripada tendangan bebas Fábio Aurélio pada minit ke-82 ketika menentang Real Madrid di Santiago Bernabéu pada peringkat pusingan 16 kalah mati kejohanan Liga Juara-Juara UEFA, untuk memberi Liverpool kemenangan 1-0. Selepas perlawanan tersebut, Benayoun berkata bahawa; "Untuk menjaringkan gol di Liga Juara-Juara UEFA adalah sesuatu yang istimewa. Itu adalah salah satu gol kegemaran dalam karier saya dan saya sangat gembira dapat menjaringkan gol di Bernabeu tetapi yang paling penting adalah mendapatkan kemenangan".
Sekali lagi pada 4 April 2009, Benayoun muncul sebagai pemain gantian dalam perlawanan Liverpool menentang Fulham untuk menjaringkan gol kemenangan pada minit ke-94. Pada 21 April 2009, dalam perlawanan liga menentang Arsenal, beliau mencetak gol tandukan menyelam dan menyamakan kedudukan lewat gol pada masa kecederaan untuk meraih keputusan seri 4-4.
Benayoun menamatkan musim keduanya di Anfield dengan cara yang luar biasa; menjaringkan gol dalam setiap tiga perlawanan tuan rumah terakhir Liverpool. Pada musim 2008–09, Benayoun bermain dalam 39 perlawanan dengan menjaringkan 9 gol, termasuk lapan gol liga melawan Wigan, Blackburn, Newcastle, Sunderland, Fulham, Tottenham Hotspur, dan dua gol menentang Arsenal. Beliau mencipta kedudukan permulaan biasa dalam pasukan Liverpool pada separuh kedua musim ini.
Pada 6 Julai 2009, Benayoun telah memperpanjangkan kontraknya dengan menandatangani selama dua tahun untuk mengikatnya ke kelab tersebut sehingga tahun 2013.
Pada 12 September 2009, beliau menjaringkan hatrik pertama Liga Perdana Inggeris buat Liverpool dalam kemenangan 4-0 menentang Burnley. Beliau adalah pemain pertama yang menjaringkan hatrik dalam Liga Perdana Inggeris, Liga Juara-Juara UEFA, dan Piala FA Inggeris. Sejak itu, rekod tersebut juga telah dilakukan oleh Sergio Aguero dan Harry Kane. Beliau juga menjaringkan gol pertama dalam kemenangan 3-0 Liverpool ke atas West Ham United.
Gol terakhir Benayoun buat Liverpool adalah pada peringkat separuh akhir kejohanan Liga Europa UEFA musim 2009-10 menentang Atlético Madrid. Benayoun menjaringkan gol pada masa tambahan untuk memberikan Liverpool menang 2-1 ke atas Atlético Madrid. Namun, Liverpool tewas secara Agregat 2-2 dalam peraturan gol tandang untuk meletakkan kelab Sepanyol tersebut mara ke peringkat akhir.
Chelsea
thumb|upright|Benayoun bermain untuk [[Chelsea F.C.|Chelsea pada tahun 2010.]]
Benayoun menandatangani kontrak bersama Chelsea pada 2 Julai 2010, menyetujui perjanjian tiga tahun dan mengekalkannya bersama kelab tersebut sehingga musim panas tahun 2013. Kedua-dua kelab bersetuju dengan bayaran yang dilaporkan berjumlah £5.5 juta untuk pemindahan perkhidmatan pemainsayap Israel tersebut. Benayoun berkata, dalam satu kenyataan ke laman web rasmi kelab, "Saya sangat teruja untuk datang ke kelab seperti Chelsea, ini adalah kelab besar dan saya fikir ia adalah impian bagi setiap pemain. Mudah-mudahan, kami akan berjaya."
Benayoun membuat penampilan pertama buat Chelsea ketika menentang Eintracht Frankfurt dalam perlawanan persahabatan pra-musim. Pada 8 Ogos 2010, Benayoun membuat penampilan kompetitif pertamanya buat pasukan Chelsea ketika tewas 3-1 ke atas Manchester United dalam pertandingan Piala Perisai Komuniti FA 2010. Pada 21 Ogos 2010, Benayoun menjaringkan gol liga pertamanya buat Chelsea pada minit ke-93 dengan mengalahkan Wigan Athletic 6-0 di Stadium DW di Wigan, Greater Manchester. Pada 22 September, Benayoun mengalami kecederaan ketika tewas 4–3 menentang Newcastle United dalam kejohanan Piala Liga Bola Sepak Inggeris. Benayoun pulih sepenuhnya dari kecederaan tersebut dan bermain pada babak kedua menentang Wigan Athletic pada 9 April 2011.
Pada 26 Ogos 2011, Benayoun menawarkan Juan Mata jersi bernombor 10. Benayoun berkata: "Saya memutuskan untuk memberi Mata nombor 10 iaitu kegemarannya. Bagi saya itu hanya nombor, bukan bertuah saya yang bernombor 15." (Florent Malouda memakai angka 15 pada waktu itu.) "Ini nombor yang sangat penting bagi saya jadi saya senang memakainya. Saya ingin mengucapkan terima kasih kepada Benayoun," kata Juan Mata. Semasa program jelajah Asia pada tahun 2011, Benayoun mengalami kekecewaan dalam perlawanan persahabatan menentang pasukan bola sepak kebangsaan Malaysia disebabkan faktor tertentu.
Arsenal (Pinjaman)
thumb|upright|left|Benayoun melakukan pemanasan untuk [[Arsenal F.C.|Arsenal pada tahun 2011.]]
Pada 31 Ogos 2011, Benayoun telah disahkan menyertai Arsenal secara pinjaman dalam perjanjian satu tahun kerana peluangnya bermain di Chelsea adalah terhad. Benayoun membuat penampilan pertamanya buat pasukan Arsenal pada 10 September 2011 sebagai pengganti kedpada Andrei Arshavin pada babak kedua menentang Swansea City. Pada 20 September 2011, Benayoun menjaringkan gol pertamanya untuk Arsenal pada minit ke-78 ketika kejohanan Piala Liga Bola Sepak Inggeris menentang Shrewsbury Town. Benayoun menjaringkan gol pertamanya di Liga Juara-Juara UEFA untuk Arsenal ketika tewas 3-1 kepada Olympiacos. Pada 21 Disember 2011, beliau menjaringkan gol pertamanya di Liga Perdana Inggeris untuk Arsenal dalam kemenangan 2-1 menentang Aston Villa, dengan mencetak gol tandukan pada minit ke-87.
Benayoun juga pernah menjadi kapten Arsenal ketika tewas 1-2 kepada Manchester City dalam kejohanan Piala Liga Bola Sepak Inggeris. Beliau menyatakan "Sebenarnya saya tidak mengharapkan ini, tetapi itu adalah saat yang menyenangkan. Ketika barisan terungkap di hotel, saya melihat huruf 'C' di sebelah nama saya; Saya fikir ada beberapa percampuran tapi secara keseluruhannya adalah pengalaman yang baik".
Benayoun memulakan perlawanan menentang Tottenham Hotspur pada 26 Februari 2012. Beliau diturunkan pada minit ke-88 untuk menggantikan Gervinho dan menerima tepuk tangan dari peminat setia Arsenal dengan menyaksikan The Gunners memenangi perlawanan 5-2, setelah ketinggalan 2-0. Pada 3 Mac 2012, beliau kemudian menentang kelab lamanya Liverpool ketika Arsenal memenangi permainan tersebut dengan keputusan 2-1. Benayoun kemudian memulakan perlawanan menentang Manchester City pada 8 April 2012, dan hampir berpeluang untuk menjaringkan gol pada babak kedua. Beliau digantikan pada babak kedua oleh Aaron Ramsey, dan seperti dalam perlawanan menentang Tottenham, penyokong Arsenal memberinya tepuk tangan ketika meninggalkan lapangan. Pada 11 April 2012, beliau menjaringkan gol liga keduanya pada musim tersebut dalam kemenangan 3-0 menentang Wolves dan sekaligus memperkuatkan kedudukan Arsenal berada di tempat ketiga liga. Benayoun kemudian membuka jaringan gol menentang Norwich dalam pertandingan kandang terakhir Arsenal dengan keputusan seri 3–3 dan kemudian menjaringkan gol pada permainan terakhir musim tersebut untuk Arsenal menentang West Bromwich Albion di Hawthorns. Secara keseluruhan, Benayoun bermain 19 perlawanan dalam liga untuk Arsenal dengan menjaringkan empat gol.
Charente
Charente (Saintongeais: Chérente, Occitan: Charanta) ialah jabatan di barat daya Perancis dinamakan bersempena Sungai Charente.
Yossi Benayoun
West Ham United (Pinjaman)
Pada 31 Ogos 2012, Benayoun kembali ke West Ham United secara pinjaman untuk musim 2012–13 dan menjadi pemain kesebelas yang ditandatangani dari jendela perpindahan. Beliau mengalami kecederaan ketika bermain menentang Newcastle United pada bulan November. Sejak itu, Benayoun tidak bermain lagi untuk West Ham United dan kembali ke Chelsea pada bulan Disember 2012. Secara keseluruhan, beliau hanya bermain enam perlawanan bersama West Ham United.
Irai
ialah sebuah komun di jabatan Orne di barat-laut Perancis.
Yossi Benayoun
Queens Park Rangers
Pada Disember 2013, Benayoun menyertai Queens Park Rangers sehingga akhir musim 2013-14. Beliau membuat penampilan pertama yang menyaksikan Queen Park Rangers tewas 1-0 ke atas Leicester City dalam perlawanan liga yang muncul sebagai pengganti Tom Carroll pada minit ke-69. Pada 22 Mac 2014, beliau menjaringkan gol pertamanya untuk Queens Park Rangers dengan kemenangan 3-1 ke atas Middlesbrough. Beliau menjaringkan gol keduanya untuk kelab tiga hari kemudian dalam kemenangan 1-0 ke atas Wigan Athletic, walaupun beliau juga dibuang padang ke penghujung permainan kerana kesalahan kedua.
Maccabi Haifa
Pada 6 Jun 2014, secara rasmi diumumkan bahawa Benayoun akan kembali ke Maccabi Haifa dengan perjanjian dua tahun bernilai $1 juta. Benayoun dilantik sebagai kapten pasukan dengan menggantikan pemain veteran Yaniv Katan yang bersara dari bola sepak. Dalam tempoh dua musim, Maccabi Haifa tidak menunjukkan prestasi yang baik di liga perdana Israel dengan Benayoun masing-masing menjaringkan 5 dan 6 gol, tetapi memenangi Piala Negara Israel dalam penantian 18 tahun. Namun, Benayoun memiliki beberapa pertikaian dengan para peminat setelah beliau dan Maccabi Haifa memenangi piala. Sejak itu, Benayoun mengumumkan bahawa beliau akan meninggalkan Maccabi Haifa dan menyertai dengan saingan lama iaitu Maccabi Tel Aviv FC.
Maccabi Tel Aviv
Benayoun bermain satu musim di Maccabi Tel Aviv FC dengan hanya menjaringkan satu gol dalam liga, serta gagal memenangi sebarang gelaran.
Beitar Jerusalem
Pada awal musim 2017–2018, Benayoun menandatangani kontrak dengan Beitar Jerusalem. Beliau bermula dengan baik dengan menjaringkan 3 gol liga semasa Beitar Jerusalem menjadi pendahulu liga. Namun, pada bulan Januari menyaksikan beliau kehilangan tempat di skuad pertama dan bermain sangat sedikit. Akibatnya, beliau meninggalkan Beitar Jerusalem dan menandatangani kontrak dengan Maccabi Petah Tikva. Setelah berbual pendek dengan Maccabi Petah Tikva, beliau kembali ke Beitar Jerusalem pada tahun 2019.
Persaraan
Pada April 2019, Benayoun mengumumkan persaraannya dari bola sepak.
Kerjaya antarabangsa
Benayoun adalah anggota pasukan Israel B16 yang telah menduduki tempat ketiga dalam Kejohanan Eropah Bawah 16 Tahun UEFA.
Semasa kelayakan Piala Dunia FIFA 2006, Benayoun menjadi pemain utama pasukan kebangsaan Israel setelah menyamakan kedudukan menentang Cyprus di tempat sendiri (dalam permainan yang berakhir 2-1 kepada Israel) dan menjaringkan dua gol menentang Switzerland. Dalam permainan tandang di Cyprus, Benayoun membantu gol kemenangan setelah Nir Davidovich menyelamatkan gol penting. Persembahannya yang baik memberi Israel peluang untuk melayakkan diri ke Piala Dunia 2006, tetapi pasukannya terlepas ke Piala Dunia 2006 dengan perbezaan gol.
Tepat sebelum kelayakan UEFA Euro 2008, Benayoun diberi kapten pasukan kebangsaan Israel. Dalam lapan penampilan di peringkat kelayakan, Benayoun telah menjaringkan dua gol. Pada 2 September 2010, Benayoun menjaringkan hatrik antarabangsa keduanya menentang Malta dalam kemenangan 3-1. Benayoun adalah pemain terbanyak yang tampil dalam pasukan kebangsaan Israel sepanjang masa dengan 102 penampilan, dan penjaring kedua terbanyak dengan menghasilkan 24 gol antarabangsa.
Tungoi II, Lolayan, Bolaang Mongondow
Tungoi II merupakan sebuah desa yang terletak di kecamatan Lolayan, Bolaang Mongondow, Sulawesi Utara, Indonesia.
Lispeszentadorján
Lispeszentadorján merupakan sebuah kampung yang terletak di wilayah Zala, barat Hungary.
Sekolah Menengah Pertama Negeri 198 Jakarta
Sekolah Menengah Pertama Negeri 198 Jakarta atau nama ringkasnya SMPN 198 Jakarta, merupakan sebuah Sekolah Menengah Pertama Negeri Negeri yang terletak di Jl. Pertanian, Jakarta Timur, Indonesia.
Sekolah Menengah Pertama Negeri 198 Jakarta memiliki kod NPSN 20103605. Pada 2010, SMPN 198 Jakarta memiliki 6 pelajar lelaki dan 3 pelajar perempuan, menjadikan jumlah keseluruhan murid seramai 9 orang. 2010
Axtaçı-Qarabucaq
Axtaçı-Qarabucaq, Qarabucaq (?-2015) merupakan sebuah kampung yang terletak di daerah Kurdamir, Azerbaijan.
Modayag, Bolaang Mongondow
Modayag merupakan sebuah kecamatan yang terletak di Kabupaten Bolaang Mongondow, Sulawesi Utara, Indonesia.
Charente-Maritime
Charente-Maritime ialah jabatan di pantai barat Perancis dinamakan bersempena Sungai Charente.
Soutul Amal
Soutul Amal ialah sebuah kumpulan penyanyi nasyid di Malaysia. Kumpulan ini menyampaikan lagu-lagu nasyid Melayu dan berasal dari Terengganu. Kumpulan ini dianggotai oleh empat orang iaitu Mohd Subri Abdullah, Mohd Firdaus Sahiddin, Abdul Alim Zakaria dan Mohd Fakhrurrazi Hussin
Igé, Orne
Igé ialah sebuah komun di jabatan Orne di barat-laut Perancis.
Soutul Amal
Penubuhan
Soutul Amal ditubuhkan pada 5 Jun 1998 di Terengganu, Malaysia di bawah pengurusan Bustanul Amal Production, kemudiannya di bawah pengurusan sendiri iaitu Soutul Amal Records. Kumpulan ini pada asalnya merupakan gabungan antara Unit Amal Syabab dan Unit Amal Walad yang pernah menjadi johan selama dua tahun dalam pertandingan nasyid dan tiga tahun dalam pertandingan azan di Jambori Amal Peringkat Kebangsaan.
Tarreh Dan
Tarreh Dan merupakan sebuah kawasan yang terletak di Iran.
Pont des Arts
Pont des Arts merupakan jambatan di Paris yang merentasi Sungai Seine.
Hidaka, Wakayama
Hidaka, Wakayama merupakan sebuah pekan yang terletak di wilayah Wakayama negara Jepun.
Pokok Mahang Gajah
Pokok Mahang Gajah merupakan sejenis tumbuhan yang terdapat di hutan Malaysia serta di negara-negara ASEAN yang lain. Nama botaninya Macaranga gigantea (Rchb. f. et Zoll.) . ,
Ia juga dikenali sebagai pokok Selaru Kubin atau Telinga Gajah
Ciri-ciri
Pokok Mahang Gajah mampu mencecah setinggi 30 m tinggi dan 40 cm lebar, mula membiak dari ketinggian 4 m dan 7 cm lebar. Dahan padu, rerambut halus. Stipules ovate, berterusan, tegak, kering di ranting, tidak atau hampir sekitar ranting sepenuhnya, 25-60 mm panjang dengan 18-40 mm lebar. Petiole berbulu, sehingga ca. 57 cm panjang. Daunnya lebar silih ganti, selalunya peltate, 3-lobe, 30-60 cm panjang 27-58 cm lebar, panjang / nisbah lebar 0,88-1,31, urat menengah 7-9, berakhir dalam margin; lobus pusat 11-22 cm panjang oleh 14-24 cm lebar, cuping sisi 5-12 cm panjang; asas daun yang bulat untuk mendalam berbentuk hati, peltate panjang margin (apabila wujud) 4-7 cm, tepi daun dengan kelenjar; permukaan atas daun berambut pada urat-urat daun permukaan yang lebih rendah padat berbulu, kelenjar padat putus-putus.
Bunga sekitar 7mm, hijau-kuning-keperangan, 2 lobe, kapsul dehiscent, biji benih dengan aril ungu. Staminate perbungaan bercabang; bunga berkelompok satu bracteole; bracteoles dengan margin fimbriate. Perbungaan berputik bercabang; buah-buahan 6-8 mm lebar, 2-lokular, dilindungi sepenuhnya oleh kelenjar.
Ekologi
Terdapat sehingga ketinggian 1,000 m. Spesies pokok perintis awal bagi hutan asal dan kedua.
Taburan
Semenanjung Thailand dan Semenanjung Malaysia, Sumatera, Borneo dan Sulawesi. Di Borneo terdapat dikeseluruhan pulau.
Beberapa jenis pokok Mahang lain adalah:-
Nuangan, Bolaang Mongondow
Nuangan merupakan sebuah kecamatan yang terletak di Kabupaten Bolaang Mongondow, Sulawesi Utara, Indonesia.
Pasukan bola sepak kebangsaan Kepulauan Solomon
Pasukan bola sepak kebangsaan Kepulauan Solomon ialah pasukan bola sepak kebangsaan Kepulauan Solomon yang ditadbir oleh Persekutuan Bola Sepak Kepulauan Solomon. Pasukan bola sepak kebangsaan Kepulauan Solomon telah diasaskan pada tahun 1978. Mereka telah diiktiraf secara rasmi oleh FIFA sedekad kemudian, pada tahun 1988.
Sejarah
Pasukan Solomon mendapat peluang kedua menentang Socceroos dalam siri dua lawan pada September 2005, kali ini dengan pemenang mara ke siri dua kaki menentang penyudah tempat kelima CONMEBOL bagi tempat di Piala Dunia FIFA 2006, dan pasukan itu dibelasah Australia 7–0 pada perlawanan pertama dan 2–1 pada perlawanan kedua bermain di tempat sendiri.
Pasukan Solomon gagal mara ke Piala Dunia FIFA 2010 – setelah bermula dengan baik memenangi setiap perlawanan dalam kumpulan kelayakan mereka dan mara ke pusingan kalah mati, kekalahan kepada New Caledonia dan Vanuatu menyaksikan mereka tersingkir daripada pertandingan.
Pada 2012, Kepulauan Solomon menjadi tuan rumah Piala Negara-Negara OFC 2012 yang juga merupakan pusingan kedua kelayakan Piala Dunia FIFA 2014, di mana mereka menamatkan saingan di tempat keempat selepas layak ke peringkat kalah mati dengan mengalahkan Papua New Guinea dan seri menentang Fiji dan New Zealand. Akan tetapi, mereka tewas di separuh akhir selepas tewas kepada pasukan juara, Tahiti selepas Jonathan Tehau menjaringkan gol tunggal. Mereka kemudiannya tewas kepada New Zealand dalam playoff tempat ketiga. Pusingan ketiga kelayakan Piala Dunia menyaksikan pasukan itu menduduki tangga terbawah kumpulan selepas hanya meraih satu kemenangan menentang Tahiti.
Selepas pertama kali mengendalikan pasukan itu pada 2017, pemain Sepanyol Felipe Vega-Arango dilantik buat kali kedua pada Jun 2021.
Pada 2019, mereka mengadakan lawatan selama tiga minggu ke Belanda.
Keputusan dan perlawanan
Ini ialah senarai perlawanan dalam 12 bulan tearkhir, termasuk perlawanan yang dirancang.
Geslau
Geslau merupakan sebuah kota terletak di munisipaliti Ansbach, Bavaria, Jerman.
Guimaëc
Guimaëc ialah komun di jabatan Finistère di Brittany barat-laut Perancis.
Insingen
Insingen merupakan sebuah kota terletak di munisipaliti Ansbach, Bavaria, Jerman.
Valdearcos de la Vega
Valdearcos de la Vega merupakan sebuah kawasan perbandaran di Sepanyol di Valladolid, di komuniti autonomi Castile dan León.
Pasukan bola sepak kebangsaan Bangladesh
Pasukan bola sepak kebangsaan Bangladesh (Bahasa Bangla: বাংলাদেশ জাতীয় ফুটবল দল) merupakan pasukan bola sepak yang mewakili Bangladesh di pentas bola sepak antarabangsa. Pasukan ini dikendalikan oleh Persekutuan Bola Sepak Bangladesh.
Pasukan ini pernah muncul juara Asia Selatan pada 2003. Sukan bola sepak di Bangladesh sering dibayangi oleh sukan kriket di negara itu. Meskipun begitu, bola sepak mula mendapat sambutan daripada penduduk tempatan apabila Bangladesh muncul juara Piala Asia Selatan.
Sukan Asia
Nota:  Pada 2002, hanya pasukan B-23 dibenarkan untuk mengambil bahagian dalam Kejohanan Bola Sepak Sukan Asia.
Skuad terkini
! colspan="9" style="background:#b0d3fb; text-align:left;"|
Qaramahmudlu
Qaramahmudlu merupakan sebuah kampung yang terletak di daerah Kurdamir, Azerbaijan.